Róttækustu aðgerðir stjórnvalda í veröldinni „ Það er ljóst að vinnan sem tengist skuldavanda heimilanna er eitt mikilvægasta verkefni ríkisstjórnarinnar og mun þegar hún er til lykta leidd verða til þess að íslensk heimili ná aftur hluta af þeim eignum sem töpuðust í verðbólguskoti áranna 2007 - 2010 , “ sagði Sigmundur Davíð Gunnlaugsson forsætisráðherra í ræðu sem hann hélt í dag við upphaf „ örþings “ nú í septemer . Forsætisráðherra fór meðal annars yfir þann farveg sem skuldamál heimilanna hefðu verið sett í eftir kosningar og skipan sérfræðingahópa í þeim efnum . Sagði hann það vera samfélaginu í heild til framdráttar að koma til móts við þessi heimili . „ Í undirbúningi eru róttækustu aðgerðir stjórnvalda nokkurs staðar í veröldinni í þágu skuldsettra heimila . Rekstrarumhverfi fyrirtækja mun taka stakkaskiptum með breyttu og skilvirkara regluverki og jákvæðum hvötum sem ýta undir fjölgun starfa , auka verðmætasköpun og bæta kjör . Skattkerfið allt er til endurskoðunar til að tryggja hámarksávinning samfélagsins , " sagði hann .